เทศบัญญัติเทศบาลนครรังสิตเทศบัญญัติเทศบาลนครรังสิตเรื่องการจำหน่ายสินค้าในที่หรือทางสาธารณะพ.ศ. ๒๕๕๖[๑] โดยที่เป็นการสมควรตราเทศบัญญัติเทศบาลนครรังสิต ว่าด้วยการจำหน่ายสินค้าในที่หรือทางสาธารณะอาศัยอำนาจตามความในมาตรา ๔๓ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลนครรังสิตโดยความเห็นชอบของสภาเทศบาลนครรังสิตและผู้ว่าราชการจังหวัดปทุมธานีจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลนครรังสิต เรื่อง การจำหน่ายสินค้าในที่หรือทางสาธารณะพ.ศ. ๒๕๕๖ข้อ ๒ เทศบัญญัตินี้ให้ใช้บังคับเมื่อได้ประกาศไว้โดยเปิดเผยณ สำนักงานเทศบาลนครรังสิตแล้วเจ็ดวันข้อ ๓ บรรดาเทศบัญญัติกฎ ข้อบังคับ ระเบียบ คำสั่งอื่นใดในส่วนที่ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ ในเทศบัญญัตินี้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือใช้สัญจรได้เร่ขาย หมายความว่า การจำหน่ายสินค้าในที่หรือทางสาธารณะโดยมิได้จัดวางอยู่ในที่หนึ่งที่ใดเป็นปกติ ไม่ว่าจะเป็นทางบกหรือทางน้ำเจ้าพนักงานท้องถิ่น หมายความว่านายกเทศมนตรีนครรังสิตเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ข้อ ๕ ให้นายกเทศมนตรีนครรังสิตรักษาการตามเทศบัญญัตินี้และให้มีอำนาจออกข้อบังคับ ระเบียบ คำสั่ง ประกาศเพื่อปฏิบัติการให้เป็นไปตามเทศบัญญัตินี้หมวด ๑บททั่วไป ข้อ ๖ ห้ามมิให้ผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติหรือเร่ขายเว้นแต่จะได้รับใบอนุญาตจากเจ้าพนักงานท้องถิ่นหมวด ๒การขออนุญาตจำหน่ายสินค้าในที่หรือทางสาธารณะ ข้อ ๗ ผู้ขอรับใบอนุญาตจำหน่ายสินค้าในที่หรือทางสาธารณะต้องอยู่ภายใต้เงื่อนไข ดังนี้(๑) เป็นผู้มีสัญชาติไทย(๒) ต้องไม่เป็นโรคติดต่อหรือพาหะของโรคติดต่อตามที่กำหนดไว้ในข้อ ๑๕(๓) เงื่อนไขอื่นตามที่เทศบาลนครรังสิตกำหนดข้อ ๘ ผู้ใดประสงค์จะจำหน่ายสินค้าในที่หรือทางสาธารณะโดยลักษณะวิธีการจัดวางสินค้าในที่ใดที่หนึ่งเป็นปกติ หรือลักษณะวิธีการเร่ขายสินค้าให้ยื่นคำขอรับใบอนุญาตจากเจ้าพนักงานท้องถิ่นตามแบบพร้อมกับหลักฐานตามที่เทศบาลนครรังสิตกำหนดข้อ ๙ เมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ของคำขอรับใบอนุญาตแล้วปรากฏว่าถูกต้องตามหลักเกณฑ์วิธีการ และเงื่อนไขที่กำหนดไว้ ให้ออกใบอนุญาตบัตรประจำตัวผู้ได้รับใบอนุญาตและบัตรประจำตัวผู้ช่วยจำหน่ายสินค้าตามแบบที่เทศบาลนครรังสิตกำหนดข้อ ๑๐ ผู้ได้รับอนุญาตต้องมารับใบอนุญาตพร้อมชำระค่าธรรมเนียมตามอัตราท้ายเทศบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่น หากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์หมวด ๓สุขลักษณะของผู้จำหน่ายและผู้ช่วยจำหน่ายสินค้าในที่หรือทางสาธารณะ ข้อ ๑๑ การจำหน่ายสินค้าในที่หรือทางสาธารณะผู้จำหน่ายและผู้ช่วยจำหน่ายสินค้าจะต้องปฏิบัติดังต่อไปนี้(๑) แต่งกายสะอาด สุภาพเรียบร้อย(๒) จัดวางสิ่งของ อุปกรณ์ประกอบการค้าและทรัพย์สินใด ๆให้เป็นระเบียบเรียบร้อยไม่ยื่นล้ำบริเวณที่กำหนดรวมทั้งตัวผู้ค้าต้องไม่ล้ำลงมาในผิวจราจร(๓) แผงสำหรับวางขาย เช่น แคร่ แท่น โต๊ะ รถเข็นต้องทำด้วยวัตถุที่แข็งแรง มีขนาดและความสูงจากพื้นตามที่เทศบาลนครรังสิตกำหนด(๔)รักษาความสะอาดบริเวณที่จำหน่ายสินค้าอยู่เสมอทั้งในระหว่างทำการค้าและหลังจากเลิกทำการค้า(๕)ให้จัดวางสินค้าที่จำหน่ายบนแผงหรือจัดวางในลักษณะอื่นตามที่เจ้าพนักงานท้องถิ่นกำหนด(๖) ห้ามกระทำการใด ๆ กับต้นไม้หรือคอกต้นไม้ เช่น พาด ติดตั้งวางแผงค้า เกาะเกี่ยวสายไฟฟ้า หลอดไฟฟ้าหรืออุปกรณ์ประกอบการค้า รวมตลอดถึงการตอกตะปูผูกเชือกหรือยึดสิ่งหนึ่งสิ่งใดโดยเด็ดขาด(๗) ห้ามใช้เครื่องกำเนิดไฟฟ้า เครื่องขยายเสียงหรือเปิดวิทยุเทปหรือกระทำโดยวิธีอื่นใดที่ก่อให้เกิดเสียงดังจนเกิดเหตุรำคาญแก่ผู้อื่น(๘) ห้ามนำรถยนต์ รถจักรยานยนต์ไปจอดบนทางเท้าเพื่อจำหน่ายสินค้า(๙)หลังจากเลิกทำการค้าต้องเก็บวัสดุอุปกรณ์ที่ใช้ในการประกอบการค้าออกจากบริเวณที่อนุญาตให้แล้วเสร็จโดยไม่ชักช้า(๑๐) หยุดประกอบการค้าเพื่อประโยชน์ทางด้านสุขลักษณะการรักษาความสะอาดสาธารณประโยชน์หรือประโยชน์ของทางราชการตามที่เทศบาลนครรังสิตกำหนด(๑๑) จัดให้มีภาชนะรองรับมูลฝอยที่ถูกต้องด้วยสุขลักษณะไว้ให้เพียงพอ(๑๒) ปฏิบัติการอื่นใดตามคำแนะนำของเจ้าพนักงานสาธารณสุขคำสั่งเจ้าพนักงานท้องถิ่น รวมทั้งระเบียบ ข้อบังคับ และคำสั่งของเทศบาลนครรังสิตข้อ ๑๒ การจำหน่ายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายสินค้าจะต้องปฏิบัติ ดังต่อไปนี้(๑) ปฏิบัติตามที่กำหนดไว้ในข้อ ๑๑ (๑) ถึง ๑๑ (๑๐)(๒) แต่งกายด้วยเสื้อผ้าที่มีแขน สะอาดเรียบร้อย สวมรองเท้าสวมผ้ากันเปื้อนที่สะอาดรวมทั้งมีสิ่งปกปิดเส้นผมมิให้ตกลงปนเปื้อนในอาหารในขณะเตรียม ทำ ประกอบปรุงหรือจำหน่ายอาหาร(๓) รักษาความสะอาดมือและเล็บ ถ้ามีบาดแผล หรือถูกลวกหรือระคายเคืองผิวหนังบริเวณมือหรือนิ้วมือต้องปิดบาดแผลให้เรียบร้อย(๔) ไม่สูบบุหรี่ ขบเคี้ยว รับประทานอาหารในขณะเตรียม ทำ ประกอบปรุงหรือจำหน่ายอาหาร หรือไม่ไอ จามรดบนอาหาร(๕) ที่เตรียม ทำ ประกอบ ปรุง และแผงวางจำหน่ายอาหารต้องสูงจากพื้นอย่างน้อย ๖๐ เซนติเมตร และจัดให้มีการป้องกันอันตรายต่อสุขภาพ รวมทั้งป้องกันไม่ให้เกิดเหตุรำคาญเนื่องจากการจำหน่ายทำ ประกอบ ปรุง และเก็บอาหาร(๖) การจำหน่ายอาหารที่ต้องมีการล้างเครื่องมือ เครื่องใช้ภาชนะและอุปกรณ์ต้องไม่ถ่ายเทน้ำที่มีเศษอาหารหรือไขมันลงพื้นหรือลงสู่ท่อหรือทางระบายน้ำสาธารณะ(๗) รักษาเครื่องมือ เครื่องใช้ ภาชนะและอุปกรณ์ต่าง ๆ ที่ใช้ในการจำหน่ายอาหารให้สะอาดและใช้การได้ดีอยู่เสมอ(๘) ให้ปกปิดอาหาร เครื่องปรุงอาหาร ภาชนะใส่อาหารเครื่องมือเครื่องใช้สำหรับประกอบอาหารด้วยอุปกรณ์ที่สามารถป้องกันฝุ่นละอองแมลงวัน สัตว์และสิ่งซึ่งเป็นพาหะนำโรค รวมทั้งดูแลรักษาให้สะอาดและใช้การได้ดีอยู่เสมอ(๙) ใช้น้ำสะอาดในการทำ ประกอบ ปรุง แช่ ล้างอาหาร เครื่องมือเครื่องใช้ ภาชนะ อุปกรณ์ และปฏิบัติให้ถูกสุขลักษณะอยู่เสมอ(๑๐) ใช้วัสดุ เครื่องมือ เครื่องใช้ ภาชนะและอุปกรณ์ที่สะอาดปลอดภัยสำหรับใส่หรือเตรียม ทำ ประกอบ ปรุง และจำหน่ายอาหาร(๑๑) จัดให้มีที่รองรับมูลฝอยที่ถูกสุขลักษณะไว้ให้เพียงพอโดยแยกประเภทเป็นแบบแห้งและเปียกและไม่ถ่ายเททิ้งลงในท่อหรือทางระบายน้ำหรือทางสาธารณะ(๑๒) ปฏิบัติการอื่นใดตามคำแนะนำของเจ้าพนักงานสาธารณสุขคำสั่งเจ้าพนักงานท้องถิ่น รวมทั้งระเบียบ ข้อบังคับ และคำสั่งของเทศบาลนครรังสิตข้อ ๑๓ การเร่ขายสินค้าในที่หรือทางสาธารณะผู้จำหน่ายและผู้ช่วยจำหน่ายสินค้าจะต้องปฏิบัติ ดังต่อไปนี้(๑) จำหน่ายสินค้าในบริเวณที่ได้รับอนุญาต(๒) ต้องแต่งกายสะอาด สุภาพเรียบร้อย(๓) มูลฝอยจากการเร่ขาย ห้ามทิ้งลงในที่หรือทางสาธารณะ(๔) ในขณะที่เร่ขาย การใช้เครื่องขยายเสียงหรือเปิดวิทยุเทปหรือส่งเสียงต้องไม่ดังจนเกิดเหตุรำคาญแก่ผู้อื่น(๕) ห้ามนำรถยนต์ รถจักรยานยนต์หรือล้อเลื่อนไปจอดบนทางเท้าเพื่อจำหน่ายสินค้า(๖) หยุดประกอบการค้าเพื่อประโยชน์ทางด้านสุขลักษณะการรักษาความสะอาดสาธารณประโยชน์หรือประโยชน์ของทางราชการตามที่เทศบาลนครรังสิตกำหนด(๗) ปฏิบัติการอื่นใดตามแนะนำของเจ้าพนักงานสาธารณสุขคำสั่งเจ้าพนักงานท้องถิ่น รวมทั้งระเบียบ ข้อบังคับ และคำสั่งของเทศบาลนครรังสิตข้อ ๑๔ การเร่ขายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายสินค้า ต้องปฏิบัติดังต่อไปนี้(๑) ปฏิบัติตามที่กำหนดไว้ในข้อ ๑๓ (๑) (๓) (๔) (๕) และ (๖)(๒) อาหารที่เร่ขายต้องสะอาด ปลอดภัย(๓) ใช้วัสดุ ภาชนะ หีบห่อ ที่สะอาดปลอดภัยสำหรับใส่อาหาร(๔) ดูแลรักษาเครื่องมือ เครื่องใช้ ภาชนะและอุปกรณ์ต่าง ๆที่ใช้ในการเร่ขายอาหารให้สะอาดและใช้การได้ดีอยู่เสมอ(๕) แต่งกายด้วยเสื้อผ้าที่มีแขน สวมผ้ากันเปื้อนที่สะอาดสุภาพเรียบร้อย(๖) รักษาความสะอาดมือและเล็บ ถ้ามีบาดแผลหรือถูกลวกหรือระคายเคืองผิวหนังบริเวณมือหรือนิ้วมือต้องปิดบาดแผลให้เรียบร้อย(๗) ไม่สูบบุหรี่ หรือไอ จามรดบนอาหารในขณะขาย(๘) ปฏิบัติการอื่นใดตามแนะนำของเจ้าพนักงานสาธารณสุขคำสั่งเจ้าพนักงานท้องถิ่น รวมทั้งระเบียบ ข้อบังคับ และคำสั่งของเทศบาลนครรังสิตข้อ ๑๕ ผู้จำหน่ายและผู้ช่วยจำหน่ายสินค้าประกอบกิจการต้องมีสุขภาพแข็งแรงไม่เป็นโรคติดต่อหรือโรคที่สังคมรังเกียจ หรือไม่เป็นพาหะนำโรคติดต่อ ได้แก่อหิวาตกโรค ไข้รากสาดน้อย โรคบิด ไข้สุกใส ไข้หัด โรคคางทูม วัณโรคระยะอันตรายโรคเรื้อนในระยะติดต่อ หรือในระยะที่ปรากฏอาการที่เป็นที่รังเกียจแก่สังคมโรคผิวหนังที่น่ารังเกียจต่อสังคม โรคไวรัสตับอักเสบชนิดเอ โรคไข้หวัดใหญ่ซึ่งรวมถึงโรคไข้หวัดใหญ่ที่ติดต่อมาจากสัตว์ และอื่น ๆ ตามที่ทางราชการกำหนดหมวด ๔ใบอนุญาตและบัตรประจำตัวผู้ได้รับใบอนุญาต ข้อ ๑๖ ในขณะทำการจำหน่ายสินค้าหรือเร่ขายสินค้าในที่หรือทางสาธารณะผู้ได้รับใบอนุญาตต้องแสดงใบอนุญาตตลอดเวลาที่ทำการจำหน่ายสินค้าซึ่งระบุชนิดหรือประเภทของสินค้า ลักษณะวิธีการจำหน่ายสินค้าและสถานที่จัดวางสินค้าในที่หรือทางสาธารณะที่ได้รับอนุญาตผู้ได้รับใบอนุญาตหรือผู้ช่วยจำหน่ายสินค้าในที่หรือทางสาธารณะต้องติดบัตรประจำตัวผู้ได้รับใบอนุญาตหรือบัตรประจำตัวผู้ช่วยจำหน่ายสินค้าไว้ที่หน้าอกเสื้อด้านซ้ายตลอดเวลาที่จำหน่ายสินค้าข้อ ๑๗ ใบอนุญาตบัตรประจำตัวผู้ได้รับใบอนุญาต บัตรประจำตัวผู้ช่วยจำหน่ายสินค้าให้มีอายุหนึ่งปีนับแต่วันที่ออกใบอนุญาต หรือวันออกบัตรข้อ ๑๘ ใบอนุญาตฉบับหนึ่งให้ใช้ได้เฉพาะผู้ได้รับใบอนุญาตกับผู้ช่วยจำหน่ายสินค้าในที่หรือทางสาธารณะซึ่งระบุไว้ในใบอนุญาตข้อ ๑๙ เมื่อผู้ได้รับใบอนุญาตประสงค์จะขอต่ออายุใบอนุญาตจำหน่ายสินค้าในที่หรือทางสาธารณะให้ยื่นคำขอต่อเจ้าพนักงานท้องถิ่นตามแบบที่เทศบาลนครรังสิตกำหนดก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมตามอัตราท้ายเทศบัญญัตินี้แล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๒๐ เมื่อผู้ได้รับใบอนุญาตไม่ประสงค์จะประกอบกิจการอีกต่อไปให้แจ้งบอกเลิกการดำเนินกิจการต่อเจ้าพนักงานท้องถิ่นตามแบบที่เทศบาลนครรังสิตกำหนดก่อนถึงกำหนดเสียค่าธรรมเนียมครั้งต่อไปข้อ ๒๑ หากผู้ได้รับใบอนุญาตประสงค์จะเปลี่ยนแปลงชนิดหรือประเภทสินค้าหรือลักษณะการจำหน่ายหรือสถานที่จัดวางสินค้าให้แตกต่างไปจากที่ระบุไว้ในใบอนุญาตหรือรายการอื่นใดให้ยื่นคำขอต่อเจ้าพนักงานท้องถิ่นตามแบบที่เทศบาลนครรังสิตกำหนดข้อ ๒๒ ในกรณีที่ใบอนุญาตบัตรประจำตัวผู้รับใบอนุญาต หรือบัตรประจำตัวผู้ช่วยจำหน่ายสินค้าสูญหาย ถูกทำลายหรือชำรุดในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตบัตรประจำตัวผู้ได้รับใบอนุญาตหรือบัตรประจำตัวผู้ช่วยจำหน่ายสินค้าใหม่ แล้วแต่กรณีต่อเจ้าพนักงานท้องถิ่น ตามแบบที่เทศบาลนครรังสิตกำหนดภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุด ในสาระสำคัญข้อ ๒๓ ผู้ได้รับใบอนุญาตและผู้ช่วยจำหน่ายสินค้าต้องจำหน่ายสินค้าในที่หรือทางสาธารณะตามเวลาที่เทศบาลนครรังสิตกำหนดหมวด ๕บทกำหนดโทษ ข้อ ๒๔ ผู้ฝ่าฝืนเทศบัญญัตินี้มีโทษตามพระราชบัญญัติการสาธารณสุขพ.ศ. ๒๕๓๕ประกาศณ วันที่ ๒๐ พฤศจิกายน พ.ศ. ๒๕๕๖ธีรวุฒิกลิ่นกุสุมนายกเทศมนตรีนครรังสิตปริยานุช/ผู้จัดทำ๒ พฤษภาคม ๒๕๕๗อุษมล/ผู้ตรวจ๑๕ พฤษภาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๔๕ ง/หน้า ๑๘๑/๑ พฤษภาคม ๒๕๕๗